《吊熊飞将军六首 其三》
明代·彭絅

四广三闽一掷梭，更谁回首问铜驼。檐乌恋主南来少，旧燕依人北去多。

一死纲常归草莽，百年忠义励山河。荒村日落游魂杳，夜有丁零啼月过。

作者简介：彭絅，东莞人。谊孙。明武宗正德九年（一五一四）进士。除浦城令，擢刑部主事，乞终养。年四十三卒。传见民国《东莞县志》卷五六。